തട്ടുകടയില് നിന്ന് ഭക്ഷണം കഴിക്കുന്ന അല്ലു അര്ജ്ജുന് വീഡിയോ വൈറല് കേരളത്തില് ഉള്പ്പടെ നിരവധി ആരാധകരുള്ള താരമാണ് അല്ലു അര്ജ്ജുന്. തട്ടുകടയില് നിന്ന് ഭക്ഷണം കഴിക്കുന്ന താരത്തിന്റെ ഒരു വീഡിയോ ഇപ്പോള് സമൂഹമാധ്യമങ്ങളില് തരംഗമായിക്കൊണ്ടിരിക്കുകയാണ്. അതിരാവിലെ തന്റെ ടീമിനൊപ്പമാണ് അദ്ദേഹം തട്ടുകടയിലെത്തിയത്. വെള്ള ടിഷര്ട്ടും ഷോര്ട്ട്സുമാണ് നടന്റെ വേഷം. ഭക്ഷണം കഴിച്ച ശേഷം കട ഉടമയോട് നന്ദി പറയാനും അദ്ദേഹം മറന്നില്ല. അല്ലു ഇത്ര സിമ്ബിളായിരുന്നോ എന്നാണ് വീഡിയോ കണ്ടവര് ചോദിക്കുന്നത്. സുകുമാര് സംവിധാനം ചെയ്യുന്ന പുഷ്പ എന്ന അല്ലുവിന്റെ ബിഗ്ബഡ്ജറ്റ് ചിത്രത്തിനായുള്ള കാത്തിരിപ്പിലാണ് ആരാധകര് ഇപ്പോള്.